Ezen a képen a Tordai-hasadék látható. Akkor készítettem a fényképet amikor leértünk a hasadék kezdetéhez. A lefele út előtt a vezető mondott egy viccet: „Gyerekek, most kapaszkodjatok, mert a buszvezető tériszonyos, és a szemét becsukva fog minket levinni.” Mindenki nevetett, miközben egy kicsit megijedtünk, mivel veszélyes az az út a busznak. Szerencsére senki sem jött a szemközti sávban. Meg is könnyebültünk mikor megérkeztünk. Eléggé sokat utaztunk a busszal, szóval jó fáradtak voltunk. Akkor még nem tudtuk elképzelni, hogy később milyen jó lesz a túra. Először egy erdős részen keltünk át, azután majdnem végig köves volt, pár szünettel például a két oldalt összekötő hidak. A hidak nagyrészt lengőhidak voltak, de azért voltak stabilabbak is voltak, szóval ott nem kellet kapaszkodnunk. A lengőhidak viszont izgalmasabbak voltak. Minden lépésünkre figyelnünk kellett, és úgy kapaszkodtunk, ahogy bírtunk. De nem csak a hidak voltak izgalmasak. A kövek olyan csúszósak voltak, hogy néha köteleket is kiraktak, hogy kapaszkodhassunk. Én is párszor megcsúsztam, de szerencsére egyszer sem estem el. Nagy megkönnyebbülés volt a megérkezés a tisztásra. A vezető mondta a túra előtt, hogy nem az úticél a fontos, hanem maga az utazás. Lehetett keresni úgynevezett Szent László pénzérméket, amik kis kavicsok voltak jellegzetes külsővel. Természetesen a vezető találta a legtöbbet, mivel ő már sokszor volt, de azért mi is találtunk párat. Én is szereztem egyet. Az elején fekete volt, de most már inkább ilyen sárgás-barnás. Miután megebédeltünk és kipihentük magunkat, visszafordultunk. Pont a túra vége felé esett el az egyik osztálytársam, jól meg is sérült. A buszhoz közeledve megpillantottunk egy kürtőskalács-árust, és azonnal odamentünk.

Érdekességek: A kb. 2 km hosszú szakadékon az [Aranyosba](https://hu.wikipedia.org/wiki/Aranyos) ömlő [Hesdát-patak](https://hu.wikipedia.org/wiki/Hesd%C3%A1t-patak" \o "Hesdát-patak) folyik át. A hasadék két oldalán Peterdi-gerinc és a Kövesbérc-Szindi [mészkőgerinc](https://hu.wikipedia.org/wiki/M%C3%A9szk%C5%91_(k%C5%91zet)) húzódik, ezen sziklafalak 250-300 méter magasak. A falakban 32 feltárt barlang van, ezek közül a legnagyobb a Porlik-barlang (75 méter hosszú, 19 méter széles és 11 méter magas). A kb. 2 km hosszú szakadékon az [Aranyosba](https://hu.wikipedia.org/wiki/Aranyos) ömlő [Hesdát-patak](https://hu.wikipedia.org/wiki/Hesd%C3%A1t-patak" \o "Hesdát-patak) folyik át. A hasadék két oldalán Peterdi-gerinc és a Kövesbérc-Szindi [mészkőgerinc](https://hu.wikipedia.org/wiki/M%C3%A9szk%C5%91_(k%C5%91zet)) húzódik, ezen sziklafalak 250-300 méter magasak. A falakban 32 feltárt barlang van, ezek közül a legnagyobb a Porlik-barlang (75 méter hosszú, 19 méter széles és 11 méter magas). A jurakori mészkőben a [karsztosodás](https://hu.wikipedia.org/wiki/Karszt) hatására előbb kisebb [barlangok](https://hu.wikipedia.org/wiki/Barlang) fejlődtek, majd ezek kiterjedésével, összekapcsolódásával kiterjedt barlangrendszer jött létre. Ezeknek a részei lehettek a hasadék mai barlangjai is. A belső üregek növekedésük során beszakadtak, mély [dolinákat](https://hu.wikipedia.org/wiki/Dolina) létrehozva ezáltal, melyeknek összeolvadása révén létrejött a ma ismert hasadék őse, melyet ezután főleg a [Hesdát-patak](https://hu.wikipedia.org/wiki/Hesd%C3%A1t-patak" \o "Hesdát-patak) (râul Hășdate) eróziós munkája alakított, mélyített. A patak forrása [Pusztaszentkirályánál](https://hu.wikipedia.org/wiki/Pusztaszentkir%C3%A1ly) található. Pontosabban: itt egyesül az [Alsófüle](https://hu.wikipedia.org/wiki/Als%C3%B3f%C3%BCle) községben fakadó Füle-patak, amely része (főága) a Hesdátnak, valamint a Szelicse-patak (Râul Săliște). Egyesülésük [Sütmeg](https://hu.wikipedia.org/wiki/S%C3%BCtmeg" \o "Sütmeg) mellett található, innen minden forrás Hesdátnak nevezi.

Turizmus: Tordától legcélszerűbb autóval [Mészkő](https://hu.wikipedia.org/wiki/M%C3%A9szk%C5%91_(telep%C3%BCl%C3%A9s)) (Cheia) felől megközelíteni a hasadékot, ahol egészen a hasadék bejáratánál lévő menedékháznál parkolhatunk. A hasadék falai csak alpinisták számára ajánlottak, a barlangok nagyobb részének megközelítése nehéz és veszélyes. A patak völgyében járható ösvény vezet, helyenként függőhidakkal. A túra során érintjük a Sárga-tornyot, majd a 200 m magas sima laposfalú Falkolosszus mellett haladunk el. Szép látvány a Csorgó, ahol kristálytiszta víz csordogál szomjoltóként. A hasadék körülbelül a felénél található a Danila-tó, ahol tulajdonképpen a patak kiszélesedik, és álló víztükörnek tűnik a lassú folyása miatt. A tó után a Kis és Nagy-Balika barlangok következnek. A hasadék végén dönthetünk, hogy visszajövünk a patak mentén, vagy a piros turistautat választva, fölkapaszkodunk a hasadék peremére, s a jelzett turistaúton látványos sétával térünk vissza.

Összefoglalás: Nekem nagyon tetszett, életem egyik legjobb túrája volt. A csoport eléggé elfáradt, páran el is aludtak a buszon a sóbánya meglátogatása után. Készítette: Bács Domokos.

