*Tordai Sóbánya*

A múlt héten az osztályommal Erdélybe látogattunk a Határtalanul program keretei között.

A program négy napig tartott, és a sóbányába a harmadik nap mentünk el. Kalotaszentkirályról, mert ott voltunk elszállásolva. Egy másfél órás buszozás után elértük a Tordai-hasadékot, ahol egy 5km-es túra után szálltunk ismét buszra, majd fél óra múlva oda is értünk a Tordai-Sóbányához.

A bánya ’’mélyébe’’ egy körülbelül 600 méteres alagút vezetett, ahol nagyjából 12 fok volt, ami a kinti hőség után nagyon jól tudott esni, majd onnan megadott sorrendben lehetett megtekinteni a különböző tárnákat. Először voltunk a József-tárnában, ahol torkunk szakadtából üvöltözhettünk a barlang vízhangja miatt, majd betekintést nyerhettünk a bánya régi működéséről és el tudtuk képzelni, hogy körülbelül hogy is dolgozhattak ott az emberek. Nem sokára beértünk a bánya legnagyobb részébe, a Rudolf-tárnába. A bányát lentről felfelé nézve szédületesen mély volt, és csodálatosan szép látványt nyújtottak a színátmenetes és helyenként megsüllyedt fal. A 16 emelet magas tárnából lefele jövet láttuk a sok játékot és így már közelebbről is megcsodálhattuk a plafonról lelógó sócseppköveket is. Amikor leértünk leültünk egy előadó ’’terem’’ féleségbe, ahol elénekeltük a kórus versenyre megtanult Un poco loco-t kisebb nagyobb sikerrel. Éneklés után 45 perc szabadidőt kaptunk, de sajnos az óriás kerék nem működött, játékokat meg nem szerettünk volna kölcsönözni, mert drága volt, ezért lementünk a Terézia-bányába, ahol a látogatók kedvükre csónakázhattak a sós tóban. Az idegenvezető nagyon kedvesen mesélte a történeteket és mondta az érdekességeket a bányáról, ha valakinek volt kérdése bátran fordulhatott hozzá.

Én azért választottam ezt a helyszínt a kedvencemnek, mert nagyon tetszettek a bánya régi történetei és működése. Tetszettek még a falak átmenetes színei, és engem teljesen elvarázsolt ez a hely.

**

