**Tordai sóbánya**

Az erdélyi osztálykirándulásunk egyik legemlékezetesebb programja a tordai sóbánya meglátogatása volt. Már a bejárat is modern és rendezett volt, de az igazi élmény a mélyben várt ránk. A tordai sóbánya egyik legérdekesebb része számomra a Ferenc József galéria (terápiás folyosó) volt. A levegő ott különösen friss és sós volt, amit rögtön érezni lehetett belépéskor. Menet közben elmentünk egy, úgy nevezett visszhangkamra mellett ahol hangos visszhang volt. A bánya belsejében volt a Rudolf-tárna. Itt rengeteg dolog volt, amit kipróbálhattunk: minigolf, pingpong és volt egy ajándékbolt is. Volt egy óriáskerék is, csak az sajnos be volt zárva. Lentebb volt a Terézia-tárna. Itt volt egy föld alatti tó, ahol csónakázni lehetett, de mi nem mentünk el. Nagyon tetszett a tordai sóbánya, mert különleges élményt nyújtott, amit nem minden nap lehet átélni. Igazán élveztem, hogy egy ilyen különleges helyen lehettünk az osztállyal.

