SZÉKELYJÓ-VÍZESÉS

Románia

Az én kedvenc helyem a Székelyjó vízesés volt mert nagyon csodás volt. Már maga az út is különleges volt – végig erdőkön, dombokon keresztül vezetett, és ahogy közeledtünk, egyre hangosabban hallatszott a víz zúgása. Amikor megérkeztünk, lenyűgöző látvány fogadott. Szerintem a legszebb vízesés amit élőben láttam – a víz tiszta, a levegő friss, és az egész helynek van egy nyugodt, tiszta, természetközeli hangulata. Rengeteget fotóztunk, viccelődtünk, és csak ültünk a hídon és néztük a vízesést és közben éreztük, hogy mennyire jó kiszakadni a hétköznapokból. Volt valami varázslatos abban, hogy ilyen közel lehettünk egy ennyire érintetlen, természetes helyhez. Készítettünk egy csomó közös képet volt, aki még a vízbe is bemászott egy jó fotó kedvéért.

 

A visszaút már könnyebb volt, miután mindent megnéztünk, lefotóztunk, és megpihentünk, lassan elindultunk lefelé az ösvényen. Többen lemaradoztunk, beszélgettünk, viccelődtünk, mások előrementek. A napsütés végig kísért minket, a fák lombjai között játszott a fény, és még egy kis szellő s fújdogált, ami nagyon jól esetta nap végén. A Székelyjó-vízesés nemcsak egy szép hely, hanem egy élmény, amit mindenkinek át kell élnie. Ha lesz lehetőségem biztosan visszatérek.