1. Az erdélyi kiránduláson a legjobban tetszett: **A Székelyjó vízesés**

Elhelyezkedése: Havasrekettye. A Vlegyásza hegység (régi nevén Kalota havas) vulkáni kőzetből felépülő hegyvonulat, mely mára az erózió koptatásának köszönhetően több lapos és nagy kiterjedésű gerincet foglal magába. Ezek magassága nem haladja meg az 1800 métert. A Vigyázó hegység vidéke nagy ismertségnek örvend a turisták körében, hiszen viszonylag kis területen változatos felszínformákkal és számos természeti látványossággal lopja be magát a látogatók szívébe. Itt található az Erdélyi szigethegység harmadik legmagasabb csúcsa: a Vigyázó is, amely bástyaként, a környezetéből hirtelen kiemelkedve őrködik a vidék fölött. A vidék legnagyobb vízhozamával rendelkező vízesése a Havasrekettyei, vagy Rekiceli vízesés. Erdélyben, Kolozs megyében, Meregyó községben, Havasrekettye település köszpontjától hat kilométerre kellemes erdei környezetben fekszik, amit legkönnyebben Nagyvárad irányából a Királyhágó szerpentinen át Csúcsa felé, Székelyjó település felől tudunk megközelíteni. A falu központjától jelzőtábla mutatja az utat a vízesés felé. Gépjárművel is könnyedén járható. A vízesés 1000 méter tengerszint feletti magasságban található, 30 méter magas zuhataga pedig két szakaszban hömpölyög a 10 méteres patakmederbe.  
A felső szakaszt egy 8–10 méter átmérőjű vízgyűjtő vájat határolja, ahonnan sugárban szétterülő, fátyol alakban hullik alá a sebességtől fehérnek ütőn vízáradat. Nevét valószínűleg alakjának köszönheti, bár a legenda szerint egy menyasszony zuhant a mélybe és vesztette életét a sziklafalon. Fátyla fennakadt, s az őt sirató násznép könnyeiből fakadt a vízesés. Aljában olvashatjuk a keletkezés történetét is rövid versbe foglalva, mely szerint Isten egy könnycseppjéből született meg. A vízesés aljába egészen közel lehet menni a zuhataghoz, kiépített lépegetőkön. Egy a patakot átölelő hídon megállva remek fényképeket lehet készíteni szemben állva a vízeséssel. Télen pedig az extrém sportolónak nyújt felejthetetlen élményt a jégfal megmászása közvetlen a vízesés mellett.

1. A kiránduláson kevésbé tetszett, hogy kevés szabadidőt kaptunk, ezért csak azokat a helyeket tudtuk megtekinteni, ahová az idegenvezető elvitt minket.



2025.06.16.

Kiss Dávid 7.a