A Tordai Sóbánya

Az erdélyi kirándulásunk során sok érdekes helyet felkerestünk. Számomra ezek közül a legizgalmasabb a Tordai Sóbánya felfedezése volt. Kirándulásunk 3. napját a Tordai-hasadék túrájával kezdtük, majd a bányát néztük meg.

Ez a sóbánya Erdély egyik legismertebb és legrégibb sóbányája, már az ókorban a rómaiak is kiaknázták. A középkor során számos magyar király és erdélyi fejedelem számára fontos jövedelmet biztosított. A nagy mennyiségű só kitermelése fellendítette a kereskedelmet és hozzájárult a régió gazdasági megerősödéséhez. A sót először szekérrel, majd a Maros folyón szállították el a fontos városokba. A Habsburgok ideje alatt, 1881-ben építettek egy kiemelő szerkezetet, amit a lovasságtól kiselejtezett lovakkal hajtottak és a só függőleges felszállítására szolgált. A kitermelés 1932-ben ált le. A második világháború alatt légvédelmi búvóhelyként használta a lakosság. A háború után pedig sajtot érleltek a Ferenc József Tárnában.

Az 1990-es évek elején nyitották meg a látogatók számára ,ezt követően 2008 és 2010 között európai uniós támogatásból felújították. Napjainkban turisztikai központként és gyógyhelyként hasznosítják. A benti hőmérséklet 10-12 Celsius fok, így érdemes melegen öltözni. Én sajnos egy kicsit meg is fáztam. A sóbányában teke és golfpálya is van, amit ki is próbáltunk, játszótér, biliárd asztalok, asztali tenisz, és egy amfiteátrum is található ahol gyakoroltunk Poco Locot. A Rudolf tárnában műgyepes focipálya, óriáskerék és csónaktúra is kipróbálható. A Terézia-bányában van egy földalatti tó, a barlang régi kamráiban nyaranta fürödni is lehet. A Rudolf-tárnának az észak-nyugati oldalán pedig hatalmas sócseppkövek (másnéven sztalagmitok) függnek. Ezek akár 3 méteresre is meg tudnak nőni, majd a földre zuhannak. Ez a kivilágított impozáns bánya 13 emelet mélyen fekszik a föld alatt, a számolásaink szerint 210 lépcsőn keresztül juthatunk le a mélybe.

Számomra ez egy nagyon különleges élményvolt, mivel még soha sem voltam ilyen helyen és nagyon finom volt a só, amit leszedtünk a barlang falairól

